**Z á p i s n i c a č. 1 / 2018**

**zo zasadnutia Rady školy (ďalej len RŠ) pri SOŠ technickej v Námestove konaného dňa**

 **25. 10. 2018**

**Prítomní :** podľa prezenčnej listiny

**Program :**

1. Otvorenie
2. Kontrola úloh
3. Predstavenie nových členov RŠ za rodičov žiakov
4. Informácie o otvorení školského roku, vyjadrenie sa k hlavným úlohám a projektoch schválených pre školský rok 2018/19
5. Informácia o školských vzdelávacích a výchovných programoch a zmeny v školskom zákone pre školský rok 2018/2019
6. Informácia zástupcov riaditeľa školy o činnosti žiakov na úsekoch TV a PV, adaptácia žiakov prvých ročníkov
7. Informácia o pedagogicko-organizačnom a materiálnom zabezpečení výchovno-vyučovacieho procesu v školskom roku 2018/2019
8. Prerokovanie správy o výchovno-vzdelávacej činnosti za školský rok 2017/2018
9. Oboznámenie s návrhom na počet tried prvého ročníka pre prijímacie konanie na školský rok 2019/2020
10. Činnosť žiackej rady školy
11. Návrh zasadnutia RŠ v roku 2019
12. Nové úlohy - r ô z n e
13. Záver

**K bodu 1** Prítomných privítal a zasadnutie RŠ otvoril a  oboznámil s programom Pavol Soľava, predseda RŠ. Osobitne privítal aj hostí (viď prezenčná listina).

**K bodu 2** Predseda RŠ konštatoval, že úlohy č. 8, 9/2017 bolí splnené.

**K bodu 3** Predseda RŠ predstavil nových členov RŠ za rodičov žiakov školy a zároveň ich poučil podľa zákona o mlčanlivosti, viď úloha č. 12/2018.

**K bodu 4** O otvorení školského roka informoval prítomných riaditeľ školy. Skonštatoval, že nábeh vyučovania bol bezproblémový. Škola je po technickej a materiálnej stránke dostatočne vybavená. Prítomní boli oboznámení s hlavnými úlohami a plánovanými projektami na školský rok 2018/2019 : - príprava Technickej olympiády, oprava strechy tesárskej dielne, rozvody kúrenia, nadviazanie družby s podobnými školami ako je naša, duálne vzdelávanie, a iné.

**K bodu 5** Riaditeľ školy prítomných informoval o ŠkVP školy. Oboznámil prítomných, že neboli žiadne zmeny v školskom zákone pre školský rok 2018/2019. Upozornil, že v prípade, že by škola prešla na duálne vzdelávanie, budú sa meniť aj ŠkVP.

 **K bodu 6** Zástupcovia riaditeľa školy pre TV a  PV zhodnotili, že adaptácia žiakov prvých ročníkov prebieha dobre aj napriek tomu, že vedomosti žiakov na teoretickom vyučovaní sú veľmi slabé. Dochádzka a správanie žiakov je primerané na to, že je začiatok školského roka.

Zástupcovia oboznámili o úspechu našich žiakov v súťažiach, čo svedčí nielen o dôslednej a svedomitej príprave, ale aj o stále rastúcej kvalite praktického i teoretického vyučovania.

**K bodu 7** Riaditeľ školy informoval členov RŠ o personálnom zabezpečení. Škola je po personálnej stránke zabezpečená kvalifikovanými pracovníkmi. Taktiež konštatoval, že škola má na požadovanej úrovni materiálno – technické vybavenie.

Na odbornom výcviku je strojový park veľmi zastaraný. Treba ho postupne obmeniť, ale niektoré stroje dokonca vymeniť. Hlavné ide o obrábacie stroje, ktoré sú veľmi drahé.

**K bodu 8** Riaditeľ školy predložil prítomným na prerokovanie správu o výchovno-vzdelávacej činnosti, jej výsledkoch a podmienkach školy a školského zariadenia za školský rok 2017/2018. Prítomní nemali žiadne výhrady k predloženej správe.

**K bodu 9** Riaditeľ školy oboznámil prítomných s návrhom na počet tried prvého ročníka pre prijímacie konanie na školský rok 2019/2020 :

mechanik nastavovač 22 žiakov 1 trieda

operátor stavebnej výroby 20 žiakov 1 trieda

 staviteľstvo 20 žiakov 1 trieda

 strojný mechanik 10 žiakov 0,5 triedy

 obrábač kovov 10 žiakov 0,5 triedy

 auto opravár mechanik 20 žiakov 1 trieda

 inštalatér 12 žiakov 0,66 triedy

murár 16 žiakov 0,66 triedy tesár 12 žiakov 0,33 triedy

 elektromechanik - silnoprúdová technika 10 žiakov 0,33 triedy

---------------------------------------------------------------

 **S P O L U 152 žiakov 7 tried**

Ďalej RŠ oboznámil s počtami žiakov na nadstavbové štúdium :

 Strojárstvo - podnikanie a služby 1 trieda 24 žiakov

 Stavebníctvo 1 trieda 24 žiakov

**K bodu 10** Žiacka školská rada pracuje na veľmi dobrej úrovni. Žiaci vykazujú na rôzne aktivity školy, zapájajú sa do rôznych súťaží a pod.

**K bodu 11** Zasadnutia RŠ pre rok 2019 budú zvolané podľa schváleného plánu v štatúte školy, alebo podľa potreby, môže byť využitá aj forma per rollam.

**K bodu 12 Nové úlohy :**

**č. 10/2018** Predseda RŠ zabezpečí, aby zápisy zo zasadnutia RŠ aj s prílohami boli zverejnené na

 web stránke školy. Zápisy z porád treba zasielať na ŽSK Bc. Marcele Adamkovej.

  **Z : predseda RŠ T : stály**

**č. 11/2018** Predseda RŠ zabezpečí, aby dokumentácia zo zasadnutí RŠ za školský rok 2017/2018 bola uložená do archívu.

  **Z : v texte T : 31.01.2019**

**č. 12/2018** Oboznámenie a preškolenie všetkých členov o ochrane osobných údajov podľa § 79 zákona NR SR č. 18/2018 Z. z.

 **Z : predseda RŠ T : 26.10.2018**

**č. 13/2018** Predseda RŠ zašle ďakovný list členom RŠ, ktorí ukončili členstvo v RŠ.

 **Z : v texte T : 15.11.2018**

 **Rôzne :**

* + predseda RŠ informoval členov RŠ, že tento rok sa RŠ stretla dva razy a dvakrát sa bolo riešenie vo forme per rollam,
* riaditeľ školy informoval, že prebiehajú práce v areáli školy podľa plánu, oteplenie budov, výmena radiátorov a iných prác podľa dohodnutej zmluvy s vykonávateľom,
* p. Feja informoval členov RŠ o začiatku vykurovacej sezóny.
* p. Baľák - zástupca pre CVČ bol ospravedlnený, predseda RŠ informoval že na škole k začiatku školského roka je zapísaných do CVČ 543 žiakov. Počet vydaných vzdelávacích poukazov je v školskom roku 2018/2019 je 542. Počet záujmových útvarov je na škole 23.
* p. Soľava bude informovať p. Baľaka zástupcu pre CVČ o záujme majstrov OV zapájať sa do krúžkov na škole,
* prebehla diskusia ohľadom príchodov a odchodov autobusov, riaditeľ školy písomne a aj osobne výzve SAD o možnosti úpravy spojov pre žiakov prípadne o možnosti zrealizovať zastávku pri škole.

**K bodu 13** Predseda RŠ ukončil zasadnutie RŠ a poďakoval prítomným za účasť.

Zapísal, dňa 26.10.2018 Mgr. Feja František, v. r.

Overil : Pavol S o ľ a v a, v. r.